**A XXIV. Bács-Kiskun Megyei Szent Hubertus Vadász és Horgásznap programja**

**A rendezvény időpontja: 2016. szeptember 17. (szombat) 10.00**

**Helyszíne:** Tiszakécske, erdővel borított Holt-Tisza part

**A rendezvény fővédnöke**: Kovács Ernő, Bács-Kiskun Megye Kormánymegbízottja

**Védnökei:** Dr. Jámbor László, az Országos Magyar Vadászkamara elnöke

Domján Gergely, a Nemzeti Agrárgazdasági Kamara Bács-Kiskun Megyei elnöke

Tóth János, Tiszakécske város polgármestere

**Program:**

**09.00** **órától** térzene, Előadó: a *Lakiteleki fúvószenekar*

**10.00** **óra:** Kürtszó, Bácska Vadászkürt Egyesület

Nemzeti Himnusz (ének, Tiszakécskei Asszonykórus)

Székelyhimnusz (hegedű és ének, Tulit András)

Vadászhimnusz (Bácska Vadászkürt Egyesület)

Zene: *Bácska Vadászkürt Egyesület*

Az elejtett gímszarvasbika behozatala a Bács-Kiskun Megyei vadászok és a Bácska Vadászkürt Egyesület zászlajával együtt.

**Megnyitó:** Kara Miklós az Országos Magyar Vadászkamara Bács-Kiskun Megyei Területi Szervezete és a Bács-Kiskun Megyei Vadászszövetség elnöke.

**Ünnepi köszöntő:** Kovács Ernő Bács-Kiskun Megye Kormánymegbízottja részéről

Tóth János Tiszakécske polgármestere részéről

Stinner Ferenc, a Tiszakécskei Horgászegyesület részéről.

**Hubertus Szentmise:** Dr. Mészáros István titeli prépost, ministrál dr. Kákonyi Gábor

**Vadászkitüntetések átadása:**

Pechtol János, az Országos Magyar Vadászati Védegylet ügyvezető elnöke. Távolléte esetén Kara Miklós, az OMVK Bács-Kiskun Megyei Területi Szervezete és a Bács-Kiskun Megyei Vadászszövetség elnöke.

***A Tiszakécskén augusztus 27.-én megtartott Szent Hubertus napi megyei lövészverseny eredményhirdetése és a díjak átadása.*** A díjakat átadják: Kara Miklós, az OMVK Bács-Kiskun Megyei Területi Szervezete és a Bács-Kiskun Megyei Vadászszövetség elnöke, Bakos József, a tiszakécskei Tisza Vadásztársaság elnöke, ifj. Fésűs Sándor, a versenyt rendező lőtér vezetője.

**Az új vadászok fogadalomtétele:** Az avatást Dr. Mészáros István titeli prépost és Miklós Károly, az Országos Magyar Vadászkamara Bács-Kiskun Megyei Területi Szervezetének titkára végzik.

**Ebédszünet:** Kb. 12.00-13.20 óráig (kedvezményes egytálétel: vadpörkölt)

Vendéglátó egységek étel és ital kínálata, vadásztársaságok saját főzése.

Ebédszünetben vadászkürt együttesek zenéje felvételről, ill. élő fúvószene.

**Ebéd utáni programok:**

**13.30-14.30-ig** a Fortissimó együttes műsora.

**14.30-tól** egy időben vadászkutya fajta és munkabemutató, íjászbemutató, népitánc, moderntánc bemutatók, citerazene.

**16.00 órától** légiparádé: motoros és vitorlázó műrepülők, valamint autómodellek bemutatója a Kecskeméti Modellező Klub részéről.

**17.00 órakor** tombolahúzás, értékes nyereményekkel – vadászati lehetőségekkel, majd további zenés táncos műsorok.

**Kb. 19.30 órától** zenés táncos est (énekes és kiváló zenekar biztosítja a jó hangulatot).

**Egyéb programok, bemutatók:**

Tiszakécskei trófeák

Kécskei Vadászok Barangolásai címszó alatt bemutatásra kerülnek Európában és más országokban elejtett vadfajok trófeái és preparátumai.

Vadászfestők bemutatója vásárlási lehetőséggel. (Ambrus Lajos, Kovrig Miklós, Szarvas Pongrác művei.)

Vadászboltok, iparművészek kitelepülése vásárlási lehetőséggel.

Gyermekfoglalkoztató (Légvár) a Bács-Kiskun Megyei Vadászhölgyek Egyesülete szervezésében.

**Mindenkit szeretettel vár a Rendezőbizottság.**